CELEX: 62009TN0233
Language: da
Date: 2009-06-12 00:00:00
Title: Sag T-233/09: Sag anlagt den 12. juni 2009 — Access Info Europe mod Rådet

29.8.2009   
            
            
               DA
            
            
               Den Europæiske Unions Tidende
            
            
               C 205/40
            
         Sag anlagt den 12. juni 2009 — Access Info Europe mod Rådet
   (Sag T-233/09)
   2009/C 205/75
   Processprog: engelsk
   
      Parter
   
   
      Sagsøger: Access Info Europe (Madrid, Spanien) (ved lawyers O. Brouwer og J. Blockx)
   
      Sagsøgt: Rådet for Den Europæiske Union
   
      Sagsøgerens påstande
   
   
               —
            
            
               Den anfægtede beslutning annulleres
            
         
               —
            
            
               Rådet for Den Europæiske Union tilpligtes at betale sagens omkostninger i henhold til artikel 87 i Rettens procesreglement herunder de omkostninger, der er afholdt intervenienter i sagen
            
         
      Søgsmålsgrunde og væsentligste argumenter
   
   I henhold til forordning (EF) nr. 1049/2001 (1) har sagsøgeren har nedlagt påstand om annullation af Rådets beslutning om afslag på fuld aktindsigt i dokument 16338/08, et notat fra Generalsekretariatet for Informationsgruppen vedrørende forslag til Europa-Parlamentet og Rådets forordning om aktindsigt i Europa-Parlamentets, Rådets og Kommissionens dokumenter. Rådet har angiveligt alene givet sagsøgeren aktindsigt i en revideret udgave af dette dokument, og her udeladt de dele, der gør det muligt at identificere de delegationer, der har stillet ændringsforslag.
   Sagsøgeren har gjort gældende, at den anfægtede beslutning skal annulleres af følgende grunde:
   For det første har sagsøgeren nedlagt påstand om, at Rådet tilsidesatte artikel 4, stk. 3, første led i forordning (EF) nr. 1049/2001, idet
   
               a)
            
            
               Rådet ikke godtgjorde hvorledes offentliggørelsen af delegationernes navne ville være til alvorlig skade for dets beslutningsproces,
            
         
               b)
            
            
               Rådet ikke kunne fastslå, at der var risiko for, at delegationernes synspunkter ikke længere ville blive indgivet skriftligt, eller hvorledes dette ville være til alvorlig skade for dets beslutningsproces,
            
         
               c)
            
            
               Rådet ikke tog hensyn til den væsentlige offentlige interesse i offentliggørelse af de nationale delegationers identitet.
            
         For det andet har sagsøgeren gjort gældende, at Rådet tilsidesatte begrundelsespligten i henhold til artikel 253 EF og artikel 7, stk. 1 og artikel 8, stk. 1, i forordning (EF) nr. 1049/2001.
   
      (1)  Europa-Parlamentets og Rådets forordning (EF) nr. 1049/2001 af 30.5.2001 om aktindsigt i Europa-Parlamentets, Rådets og Kommissionens dokumenter (EFT L 145, s. 43).